  Майя Бывальцева Удмуртъёслэн «Выль» элькун шулдыръяськонзы 4-тӥ гудырикошконэ Можга вӧзысь Сюги шур дурысь возь вылын ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Ужрад улсын адӟытонъёс, вожвылъяськонъёс, шудонъёс ортчозы. Праздниклэн ужанрадлыказ: 09:00 — «Ужам уж ассэ возьматэ» — фермеръёсын поттэм вузъёсын адӟытон-вузкарон, мастер классъёс — «Паймымон емышъёс» — выль емышъёсты возьматон-вожвылъяськон — «Бакча сульдэр» — бакча сульдэръёсын адӟытон-вожвылъяськон — «Вуж урам» площадкалэн ужамез 10:30 — праздникез сӥё-дано усьтон 11:15 — «Азвесь сюрло» — семьяослэн вожвылъяськонзы — нылпиослы «Кӧжыпогъёс» площадка» 12:00 — «Быгылес сяртчыос» — спортъя но шудонъёсъя площадка — «Быдэ вуон» — нылъёс но пиос понна шудон-вожвылъяськон — «Калыкын — шулдыр, дорын — кӧттыр» концерт-шулдыръяськон 13:00 — «Выль кужым» вожвылъяськон-шулдыръяськон Праздник тодмо удмурт артистъёслэн кырӟамзы улсын эктонэн йылпумъяськоз.  Тегъёс: Лулчеберет Можга Удмуртия йӧскалыклулчеберет удмуртъёс праздникъёс  